ตอนนี้อายุ 23 ปี รักษาโรคกระเพาะอาหารไวเกินด้วยการรับประทานยา Deanxit และ ออทริป ต่อเนื่อง 2 ปี แล้วค่ะ เมื่อก่อนชีพจรเต้น 50-60 ต่อนาที แต่ปีที่แล้วทำโปรเจคจบไม่ได้นอน นอนน้อย เครียด วิตกกังวลตอนนี้เรียนจบแล้วมีงานทำแล้ว แต่สังเกตชีพจรตัวเองผิดปกติิเปลี่ยนไป ถ้าเจอเหตุการอะไรชีพจรจะเต้นเร็ว เช่น ต้องพบแพทย์,ต้องวัดความดัน,ต้องพูดต่อที่ชุมนุมชน ชีพจรจะอยู่ที่ 113 ต่อนาที ขณะพักชีพจร 70-85 ต่อ นาทีแบบนี้คือ ประสาทซิมพาเตติก ทำงานผิดปกติไหมคะ ต้องรักษาอย่างไร พบด้านใดคะ ขอบพระมากค่ะ
สวัสดีค่ะ อาการหัวใจเต้นเร็วผิดปกติ อาจเกิดจาก1.สาเหตุทายกาย-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย-โรคปอดเช่น หอบหืด ถุงลมโป่งพอง-โรคต่อมไทรอยด์ทำงานมากผิดปกติ-การใช้ยาหรือสารเสพติดที่กระตุ้นการทำงานของหัวใจ2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วย นั่นคือความกังวลไปกระะตุ้นระบบประสาทซิมพาเตติกในร่างกายดังที่กล่าวมา ทำให้มีการตอบสนองทางกายร่วมไปด้วยในกรณีนี้ที่ใจสั่นเมื่อต้องพูดในที่ชุมชน น่าจะเกี่ยวกับปัจจัยเรื่องความกังวลเป็นหลักค่ะแนะนำว่าถ้ามีอาการใจสั่น ร่วมกับเหนื่อยง่ายมากขึ้น ทำกิจกรรมที่เดิมทำได้แต่ตอนนี้เหนื่อย อาจจะต้องไปตรวจดูเพิ่มเติมค่ะว่ามีการทำงานของหัวใจที่ยังปกติอยู่หรือไม่ แพทย์อาจเอ็กซเรย์ปอดและตรวจคลื่นไฟฟ้าหัวใจให้เบื้องต้นควรงดการออกแรงหรือทำกิจกรรมที่ทำให้เหนื่อย ดูแลสุขภาพทั่วไป งดเครื่องดื่มแอลกอฮอล์หรือคาเฟอีน หยุดสูบบุหรี่ หยุดใช้ยาที่มีสารกระตุ้นบางชนิด เช่น ยาแก้ไอ ยาแก้หวัด การรักษาเรื่องของความกังวลในการพูดในที่ชุมชน อาจมีข้อบ่งชี้ในการใช้ยาเช่น ยาลดอัตราการเต้นของหัวใจในกลุ่มเบต้าบล็อกเกอร์เช่น propranolol แนะนำปรึกษาแพทย์ก่อนใช้อีกครั้ง